**«A Dream Is a Wish Your Heart Makes»** er en amerikansk sang med melodi og tekst av Mack David, Al Hoffman og Jerry Livingston. Den ble skrevet til filmen *Askepott* (1951).

I sangen oppmuntrer Askepott (med stemmen til Ilene Woods) sine venner blant dyrene om å aldri holde opp med å drømme, og det temaet fortsetter gjennom hele historien.

Ilene Woods with Harold Mooney and His Orchestra spilte den inn i Hollywood 23. oktober 1949. Den ble utgitt på 78-platene RCA Victor 31-0014B (i USA), på HMV B 9971, HMV SG 272, på HMV HN 2753, på HMV JK 2679. HMV SAB 7, på HMV EA 3914 og på HMV A.L. 3110 (i Norge).

«Drømmer» som et tilbakevendende Disney-tema
--------------------------------------------

Tematisk sett påminner teksten som de følelsene som blir uttrykt i «When You Wish Upon a Star» fra filmen *Pinocchio*  (1940). Ved å likestille en drøm med et ønske fastslår sangen at Askepott anvender ordet «drøm» i den metaforiske betydningen ved at ønskene, som teksten lover, kan «gå i oppfyllelse». «When You Wish Upon a Star» uttrykker det samme ønsket, noe også annet Disney-materiale gjør, slik som fyrverkerishowet *Remember... Dreams Come True*.

Den bokstavelige betydningen av ordet, som noe som skjer «når du sover tungt», dukker opp igjen i en annen Disney-sang «Once Upon a Dream» fra *Tornerose* (1959).

Innspillinger
-------------

Originalversjonen finnes på en CD med det originale soundtracket samt på flere samleplater. Den har også blitt spilt inn på plate av tallrike artister, innbefattetJulie Andrews (på hennes album *Julie Andrews Selects Her Favorite Disney Songs*, 2005), Daniel Bedingfield (som synger en swingversjon), Nikki Blonsky, Michael Bolton, Ashley Brown, Cher, Perry Como, Hilary Duff, Eden Esposito, Kimberley Locke, Johnny Mathis, Bette Midler, Linda Ronstadt og Tomiko Van.

Perry Como with Mitchell Ayres' and His Orchestra spilte den inn i New York City 3. oktober 1949. Den ble utgitt på RCA Victor 20-3607A (i USA), på His Master's Voice B 9961, på His Master's Voice HM 2730, på His Master's Voice X 7279, på His Master's Voice SAB 8, på His Master's Voice IP 615 og på His Master's Voice A.L. 3108 (sistnevnte i Norge).

Denne sangen finnes også på en samleplate med tittelen *Cinderella Songs from the Classic Fairy Tale* (1998), sammen med andre sanger som tar utgangspunkt i Askepott-historien, deriblant sanger av Sergej Prokofiev, Rodgers and Hammerstein, Stephen Sondheim og Sherman-brødrene.

Sangen har også blitt anvendt under rulletekstene på begynnelsen av flere Walt Disney-antologiserier, notabelt i *The Wonderful World of Walt Disney* (1969–1979) og *The Magic World of Walt Disney* (1988).

Circle of Stars-versjonen
-------------------------

Sangen ble spilt inn på nytt av Disney Channels' «Circle of Stars», som er en gruppe skuespillere som har medvirket i Disney Channels TV-serier og filmer. Deres versjon lå som nummer én på Disneys singleliste og toppet flere andre lister rundt om i verden.

| Skuespiller | TV-serie/film |
| --- | --- |
| Orlando Brown | *That's So Raven* |
| Amy Bruckner | *Phil fra fremtiden*, *Den amerikanske dragen: Jake Long* |
| Alyson Michalka | *Phil fra fremtiden*, *Cow Belles*, *Now You See It...* |
| Kyla Pratt | *The Proud Family* |
| Brenda Song | *Zack og Codys søte hotelliv*, *Wendy Wu: Homecoming Warrior*, *Det søte liv til sjøs* |
| Cole Sprouse | *Zack og Codys søte hotelliv*, *Det søte liv til sjøs* |
| Dylan Sprouse | *Zack og Codys søte hotelliv*, *Det søte liv til sjøs* |
| Raven Symoné | *That's So Raven*, *The Cheetah Girls 2*, *Kim Possible* |
| Ashley Tisdale | *Zack og Codys søte hotelliv*, *Kim Possible*, *High School Musical*, *Phineas og Ferb* |
| Ricky Ullman | *Phil fra fremtiden*, *Pixel Perfect*, *That's So Raven* |
| Anneliese van der Pol | *That's So Raven* |

Norsk versjon
-------------

Rolf Just Nilsen har skrevet en norsk tekst. På norsk bærer den tittelen «Din drøm gir deg alt».

### Innspilling

* Rolf Just Nilsen synger med orkester. Utgitt på LP-platen *Askepott* (Disneyland/His Master's Voice NLLP 101) i 1968.

Andre media
-----------

Selvbiografien til skuespilleren Annette Funicello, som ble utgitt i 1994, er oppkalt etter sangen. Funicello hadde rollen som «mouseketeer» som tenåring. Den fullstendige tittelen på boka, som Funicello skrev sammen med Patricia Romanowski, er *A Dream Is a Wish Your Heart Makes: My Story* (ISBN 0-7868-8092-9). En forkortet versjon av boka ble utgitt på kassett samme år. I 1995 ble det laget en TV-film basert på boka; den hadde tittelen *A Dream Is a Wish Your Heart Makes: The Annette Funicello Story*.

Referanser
----------

1. ↑  Sherman, Robert et al. (2005): *From Rags to Riches. The Making of Cinderella* [DVD extra]
2. ↑  RCA Victor Records in the 20-3500 to 20-3999 series
3. ↑  Se plateetiketten
4. ↑  «Annette Funicello». *IMDb*. Besøkt 21. januar 2021.